Diari Oficial de la Generalitat Valenciana


Sumari del DOGV 3722, del 03-04-2000 (2000/2465)

ORDRE de 21 de març de 2000, de la Conselleria de Benestar Social, per la qual es convoquen els Premis de la Generalitat Valenciana en matèria de Drogodependències i altres Addiccions 2000, en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3722

Data del DOGV
:   03-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2465


Data del document
:   21-03-2000

Organisme emissor
:   Conselleria de Benestar Social

Tipus de document
:   Ordre

Descriptors 

:   * premi cultural
    * distinció honorífica
    * toxicomania

ORDRE de 21 de març de 2000, de la Conselleria de Benestar Social, per la qual es convoquen els Premis de la Generalitat Valenciana en matèria de Drogodependències i altres Addiccions 2000, en l'àmbit de la Comunitat Valenciana. [2000/Q2465]
  
La Llei 3/1997, de 16 de juny, de la Generalitat Valenciana, sobre Drogodependències i altres Trastorns Addictius, estableix en el seu article 3 els principis rectors de les actuacions que en la matèria es desenvolupen a la Comunitat Valenciana i resulten especialment rellevants els establits en l'apartat 2 «la promoció activa d'hàbits de vida saludable i d'una cultura de salut que incloga el rebuig del consum de drogues, així com la solidaritat i la tolerància, el suport i l'assistència amb les persones amb problemes de drogodependències» i en l'apartat 4 «la consideració prioritària de les polítiques i les actuacions preventives en la matèria».
  
D'altra banda, l'article 4 de la mencionada Llei 3/1997, encomana a les administracions públiques la promoció de programes i actuacions tendents a «modificar les actituds i comportaments de la població en general respecte a les drogodependències i generar una consciència social solidària i participativa».
  
Com a conseqüència d'aquests mandats legals, el Govern Valencià ha planificat i desenvolupat polítiques i programes encaminats a promoure la sensibilització social i la participació activa de la societat civil valenciana en la resolució dels problemes associats al consum de drogues. El treball desenvolupat per la iniciativa social en el procés de normalització social de les drogodependències ha sigut digna d'encomi. És per això, que el Govern Valencià, a través de la Conselleria de Benestar Social, convoca aquests premis amb la finalitat de reconéixer l'interés dels professionals i de les entitats públiques i privades a contribuir a la consecució d'una societat valenciana compromesa activament en el rebuig del consum de drogues i en el suport a l'assistència i incorporació social de les persones amb problemes de drogodependències.
  
Per això, i fent ús de les facultats que em confereix l'article 35.ll de la Llei 5/1983, de 30 de desembre, de Govern Valencià, l'article 47.11 del Text Refós de la Llei d'Hisenda Pública de la Generalitat Valenciana i l'article 2 del Decret 127/1999, de 17 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article 1. Objecte
  
Aquesta ordre té per objecte convocar concurs públic per a la concessió dels Premis de la Generalitat Valenciana en matèria de Drogodependències i altres Addiccions 2000, en l'àmbit de la Comunitat Valenciana, i aprovar les bases per les quals es regiran, que s'incorporen com a annex a aquesta ordre.
  
Article 2. Finançament
  
Els premis que regula aquesta ordre es finançaran a càrrec dels pressupostos de la Generalitat Valenciana per al 2000, secció 16, servei 05, programa pressupostari 313.20, Drogodependències i altres Addiccions, per un import total màxim de cinc milions (5.000.000 PTA, 30.050,60 euros), d'acord amb el següent desglossament:
  
- Modalitat a) Premis Mitjans de Comunicació Social, s'hi destinaran un màxim d'un milió de pessetes (1.000.000 PTA, 6.010,12 euros) situats en la línia de subvenció 4.06. i
  
- Modalitat b) Premis de Prevenció, s'hi destinaran un màxim de quatre milions de pessetes (4.000.000 PTA, 24.040,48 euros) situats en la línia de subvenció 4.07.
  
DISPOSICIONS FINALS
  
Primera
  
La Conselleria de Benestar Social es reserva el dret de difondre i de publicar, totalment o parcialment, el contingut dels treballs, projectes o programes que resulten premiats, durant el temps màxim de dos anys.
  
Segona
  
S'autoritza el director general de Drogodependències perquè, en l'àmbit de les seues competències, adopte les resolucions necessàries per al desenvolupament i l'execució d'aquesta ordre.
  
Tercera
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Contra aquesta ordre de convocatòria de premis, que esgota la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana, d'acord amb allò que s'ha disposat en l'apartat primer, lletra a), de l'article 10 de la Llei 29/1998, de 13 de juliol, Reguladora de la Jurisdicció contenciosa administrativa. Així mateix, cabrà recurs potestatiu de reposició, davant de la consellera de Benestar Social, en el termini d'un mes comptador des de l'endemà en què es produïsca aquella publicació, segons allò que s'ha establit en els articles 107 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 21 de març de 2000
  
La consellera de Benestar Social
  
CARMEN MAS RUBIO
  
ANNEX I
  
Bases de la convocatòria dels Premis de la Generalitat Valenciana en matèria de Drogodependències i altres Addiccions 2000, en l'àmbit de la Comunitat Valenciana.
  
Primera. Finalitat de la convocatòria
  
L'objectiu general d'aquesta convocatòria de premis és contribuir a dinamitzar, promoure i reconéixer els professionals i les entitats públiques i privades de la Comunitat Valenciana que treballen en l'àmbit de la prevenció de les drogodependències i altres addiccions, i que hagen desenvolupat treballs i programes durant el bienni 1999/2000.
  
Segona. Modalitats i quantia dels premis
  
2.1 Es convoquen dues modalitats de premis:
  
Modalitat a) Premis mitjans de comunicació Social, i
  
Modalitat b) Premis de Prevenció, que es dividirà en quatre àmbits:
  
- Àmbit escolar.
  
- Àmbit familiar.
  
- Àmbit comunitari.
  
- Àmbit laboral.
  
2.2 Quantia dels premis:
  
- La modalitat a): Premis mitjans de comunicació Social, està dotada amb tres premis: el primer amb un import de 400.000 pessetes, el segon amb un import de 250.000 pessetes, el tercer amb un import de 150.000 pessetes, i dos accèssits de 100.000 pessetes cada un.
  
- Cada un dels quatre àmbits que integren la modalitat b) Premis de Prevenció, està dotada amb tres premis: el primer amb un import de 400.000 pessetes; el segon amb 250.000 pessetes i el tercer amb 150.000 pessetes i dos accèssits de 100.000 pessetes cada un.
  
2.3 En cas de quedar deserta alguna de les modalitats i/o àmbits, podran atorgar-se fins un màxim de dos accèssits addicionals per modalitat i/o àmbit, dotats amb 100.000 pessetes brutes, si la comissió tècnica avaluadora estima que existeixen treballs i programes mereixedors.
  
2.4 Les quantitats mencionades en els punts anteriors estaran subjectes a les retencions que escaiga segons la legislació vigent.
  
Tercera. Concursants i característiques dels treballs i programes
  
3.1 A la modalitat a) Premis mitjans de comunicació Social, podran optar els articles o reportatges, fotografies, programes de ràdio i de televisió que tracten sobre les drogodependències i/o altres addiccions, que hagen sigut publicats o emesos en qualsevol mitjà de comunicació imprés o audiovisual de la Comunitat Valenciana, o en aquells mitjans d'àmbit nacional, en la seua edició de la Comunitat Valenciana, la data de publicació/emissió de la qual estiga conclosa en els 12 mesos anteriors al tancament d'aquesta convocatòria o que estiguen realitzant-se al tancament d'aquesta, sempre que puguen presentar-s'hi resultats parcials.
  
A la modalitat b) Premis de Prevenció, en els seus quatre àmbits (escolar, familiar, comunitari i laboral) podran optar els professionals i les entitats públiques i privades, associacions, fundacions, sindicats, col·legis professionals, empreses, etcètera, que hagen desenvolupat algun projecte o programa de prevenció de les drogodependències i/o altres trastorns addictius, la data de finalització de les quals estiga conclosa en els 12 mesos anteriors al tancament d'aquesta convocatòria o que estiguen realitzant-se al tancament d'aquesta, sempre que puguen presentar-s'hi resultats parcials.
  
3.2 Els treballs/programes presentats tractaran obligatòriament sobre temes relacionats amb les drogodependències i altres addiccions. La comissió tècnica avaluadora tindrà en compte en valorar els treballs i programes, el seu rigor, tècnic i científic, originalitat, eficàcia i eficiència i la participació i sinergia social.
  
Quarta. Presentació dels treballs i documentació
  
4.1 Les entitats i professionals que desitgen participar en la convocatòria dels premis que regula aquesta ordre, hauran de presentar la seua sol·licitud, segons el model que figura com a annex II, en el Registre de la Conselleria de Benestar Social (Direcció General de Drogodependències), siti al passeig de l'Albereda, número 16, 46007 València, tot indicant en el sobre la modalitat i l'àmbit a què es presenten, sense perjuí d'allò que s'ha establit en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.2 Els treballs i programes de comunicació i prevenció, es presentaran en tres exemplars i hauran d'anar acompanyats de:
  
1) Dades d'identificació del programa.
  
2) Relació de l'equip de professionals, col·laboradors i voluntaris que han participat en el ell, amb indicació del responsable tècnic i institucional, si s'escau, i la seua dedicació horària.
  
3) Determinació dels objectius: generals i específics, que es pretenguen aconseguir, impacte del programa, descripció de la població elegida i característiques de l'entorn, nombre d'usuaris potencials i/o reals.
  
4) Contingut tècnic del programa: adequació dels objectius proposats, indicadors d'avaluació i control, recursos humans i materials, coordinació institucional i participació social.
  
5) Pla de treball: activitats i calendari de realització.
  
6) Pressupost. Fonts de finançament del projecte.
  
7) Avaluació del programa.
  
8) Autorització expressa de l'autor o autores a la Conselleria de Benestar Social per a la publicació, la reproducció i/o la difusió, total o parcial, del treball i/o programa presentat, si aquest resulta premiat. L'autorització es presentarà segons el model que s'adjunta com a annex III.
  
9) La documentació que els sol·licitants estimen necessària a fi de facilitar els treballs de la comissió tècnica avaluadora.
  
Cinquena. Termini de presentació
  
El termini de presentació dels treballs i programes començarà l'endemà de la publicació d'aquesta convocatòria en el Diari Oficial de la Generalitat Valenciana i finalitzarà el dia 1 de setembre de 2000, a les 12.00 hores.
  
Sisena. Comissió tècnica avaluadora
  
6.1 La selecció dels projectes i programes i la proposta de concessió de premis serà realitzada per una comissió tècnica avaluadora composta per:
  
President: el director general de Drogodependències o persona en qui delegue.
  
Vicepresident: el director de l'Institut d'Investigació en Drogodependències (INID) de la Universitat Miguel Hernández d'Elx o persona en qui delegue.
  
Vocals: la cap del Servei de Planificació i Gestió de Programes, la secretària tècnica de la Direcció General de Drogodependències, un representant de la Societat Espanyola d'Estudis sobre l'Alcohol, l'Alcoholisme i les altres Toxicomanies (Socidrogalcohol) i un representant de la Societat Espanyola de Toxicomania (SET).
  
Secretari: un funcionari tècnic de la Direcció General de Drogodependències.
  
Els representants de les societats científiques seran designats pel seu president i els funcionaris, per qui depenguen orgànicament i funcionalment.
  
6.2 La comissió tècnica avaluadora podrà sol·licitar l'assessorament d'aquells professionals que considere oportú per a completar la valoració dels projectes i programes presentats, així mateix, podrà comprovar mitjançant una entrevista aquells fets adduïts pels sol·licitants, que considere d'interés.
  
6.3 El funcionament de la comissió s'ajustarà a allò que s'ha disposat en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú
  
Setena. Resolució de sol·licituds
  
7.1 La consellera de Benestar Social, a proposta de la comissió tècnica avaluadora a la qual es refereix la base sisena, dictarà resolucions de concessió dels premis, que es faran públiques i que es comunicaran a les entitats i professionals guardonats.
  
El termini màxim per a tramitar i resoldre els expedients serà d'un mes comptador des de l'endemà de la finalització del termini de presentació de les corresponents sol·licituds fixat en aquesta ordre. S'entendran desestimades aquelles sol·licituds sobre les quals no recaiga resolució expressa en el mencionat període, sense perjuí del que es dispose quan es dicte la corresponent resolució.
  
7.2 Els treballs i programes presentats que no resulten premiats podran ser retirats de la Direcció General de Drogodependències de la Generalitat Valenciana en el termini d'un mes, després de publicada la resolució de la convocatòria, i seran destruïts els que no siguen retirats en l'esmentat termini.
  
7.3 Les entitats i professionals guardonats amb els premis rebran de la Conselleria de Benestar Social un certificat acreditatiu d'aquest.
  
7.4 La Conselleria de Benestar Social es reserva la facultat de deixar deserta, totalment o parcialment, l'adjudicació dels premis convocats i d'interpretar el contingut de les bases.
  
La dotació dels premis declarats deserts podrà destinar-se a l'ampliació dels altres, tant pel que fa a la quantitat de premis com a la quantia de la concessió.
  
Vuitena. Recursos
  
8.1 Contra les resolucions de la consellera de Benestar Social que esgota la via administrativa, podrà interposar-se un recurs contenciós administratiu, en el termini de dos mesos comptadors des de l'endemà a la seua publicació, davant del Tribunal Superior de Justícia de la Comunitat Valenciana, segons allò que s'ha esatblit en els articles 10.1.j i 46 de la Llei 29/1998, de 13 de juliol, reguladora de la dita jurisdicció. Així mateix, cabrà recursos potestatiu de reposició, davant de la consellera de Benestar Social, en el termini d'un mes comptador a partir de l'endemà en què es produïsca aquella publicació, segons allò que s'ha establit en els articles 107 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Novena. Forma de pagament
  
9.1 Els premis es lliuraran a les entitats i professionals beneficiaris a partir de la resolució de concessió realitzada per la consellera de Benestar Social.
  
9.2 Les entitats i professionals beneficiaris dels premis superiors a 300.000 pessetes hauran d'acreditar, prèviament al cobrament, que es troben al corrent en el compliment de les seues obligacions tributàries i amb la Seguretat Social, segons allò disposat en l'Ordre de 30 de maig de 1996, de la Conselleria d'Economia i Hisenda (DOGV número 2.775, de 21.06.1996), que se remet als articles 7, 8 i 9 del Reial Decret 390/1996 (BOE número 70, de 21.03.1996) respecte a les concretes obligacions i a la forma en què ha de realitzar-se l'acreditació. En els supòsits en què és admissible la simple aportació de les sol·licituds de certificats, això s'entendrà sense perjuí de l'obligació de presentar els corresponents certificats per part dels beneficiaris.
  
ANNEX II
  
Sol·licitud de participació en els Premis de la Generalitat Valenciana en matèria de Drogodependències i altres Addiccions 2000
  
Dades del participant o participants i/o representant autoritzat:
  
Cognoms ... Nom ... NIF ...
  
Domicili ... Localitat ... CP ...Província ...
  
Telèfon ... Fax ... Correu electrònic ...
  
Participe:
  
A títol individual.
  
Com a representant de l'entitat (associació, fundació, institució...)
  
Domicili ....Localitat ... CP ...Província ...
  
Telèfon ... Fax ... Correu electrònic ...
  
Persones que componen l'equip professional i/o autors del treball/programa:
  
Modalitat i àmbit a què concurse:
  
Modalitat a) Premis mitjans de Comunicació Social, i
  
Modalitat b) Premis de Prevenció, que es divideix en quatre àmbits:
  
- àmbit Escolar.
  
- Àmbit familiar.
  
- Àmbit comunitari.
  
- Àmbit laboral.
  
Dades del treball/programa que presente:
  
Títol: .
  
Característiques del material:
  
SOL·LICITE: ser admés com a participant en qualitat d ... en els Premis de la Generalitat Valenciana en matèria de Drogodependències i altres addiccions 2000, en la seua modalitat ..., àmbit ..., i a aquest efecte adjunte el material i la documentació exigida en les bases de la convocatòria i accepte aquestes en la seua totalitat.
  
AUTORITZE: la Conselleria de Benestar Social, per a publicar, reproduir i difondre, totalment o parcialment, el treball/programa presentat si aquest resulta premiat.
  
..., ... d ... de 2000
  
(firma)
  
CONSELLERIA DE BENESTAR SOCIAL
  
DIRECCIÓ GENERAL DE DROGODEPENDÈNCIES
  
Passeig de l'Albereda, número 16, 46111 València
  
ANNEX III
  
Cognoms ...Nom ... NIF ...
  
Domicili ...Localitat ... CP ... Província ...
  
DECLARE: que no existeix cap tipus de problema per a la publicació, exhibició, reproducció, emissió o difusió, total o parcial, dels textos i imatges que apareixen en el treball/programa titulat ..., del qual sóc autor i que presente a la convocatòria dels Premis de la Generalitat Valenciana en matèria de Drogodependències i altres Addiccions 2000, en la seua modalitat ..., àmbit ..., i que em compromet a assumir qualsevol tipus de responsabilitat que per aquest motiu poguera derivar-se.
  
I perquè conste, firme.
  
..., ... d ... de 2000